Dag van Versoening - BibleForums Christian Message Board
Bespreking Dag van Versoening
Oct 5th 2011, 06:37 PM
Die Dag van Versoening (Trompet geluid Matteus 24:27-31) as Voorbereidings dag van die wederkoms van Christus.... (Fees van Tabernakels) kom na die Verdrukking ??
Verstaan ek dit reg?
Hoekom weer Versoening??
Hoe verskil die Dag van Versoening van PaasFees??
Oct 12th 2011, 11:02 AM
Re: Dag van Versoening
"Dag van versoening"? Die woord "versoening" kom nie in hierdie teksgedeelte voor nie. Hoe koppel jy die "Dag van Versoening" aan hierdie teks?
Vers 27 praat van "die koms van die Seun van die mens" en vers 31 van die trompetgeluid. Dit is een en dieselfde, die wederkoms. Die wederkoms is na die verdrukking.
Fees van Tabernakels? Wat het dit met Christus se koms te doen?
Oct 12th 2011, 11:45 AM
Daar is 7 Joodse Feeste. Vier hiervan is reeds vervul en 3 moet nog vervul word. Die Fees van Tabernakels gaan vervul word met Jesus koms.
Oct 12th 2011, 11:52 AM
Wat is die bybelse basis hiervoor? - Nie dat daar 7 feeste bestaan nie, maar dat die eskatologiese geskiedenis moet inpas by die Joodse-Fees-matriks?
Oct 12th 2011, 11:56 AM
Askuus...ek het "ge-edit" terwyl jy besig was. Sien weer my pos.
Oct 12th 2011, 11:58 AM
Prof Johan Malan het ook 'n goeie artikel.
Tyd vir die insameling van die oesvoordat die oesfees kan aanbreek
Die tyd vir wêreldevangelisasie voordatdie finale oes ingesamel sal word
Die groot versoendag"Op die tiende van hierdie sewende maand is dit die versoendag. 'n Heilige vierdag moet dit vir julle wees; dan moet julle jul verootmoedig en aan die Here 'n vuuroffer bring" (Lev. 23:27).
Oct 12th 2011, 12:24 PM
Dit kan seker vir iemand wat glo in die wegraping, 'n moonlike verloop van sake gee. Vir my is dit egter glad nie 'n moontlike verloop nie....
Ek stem saam Kalahari, maar as jy die wegraping lering verstaan......dan sal jy verstaan.
Oct 12th 2011, 12:54 PM
Ek verstaan die toerie, maar ek sien nie die Bybelse reverdiging daarvoor nie. Daar is verwysings na 'n wederkoms, maar wegraping is iets wat ingeforseer moet word. Ek wag nou nog vir 'n antwoord van jou oor die wegraping wat deur 'n charamatiese/pinkster teoloog weerlê is. Jy het beloof jy sal reageer, maar tot vandag nog niks.
Oct 12th 2011, 01:00 PM
Het jy 'n swart boekie daar iewers waar jy alles in op teken? Kalahari hoe kan ek dit wat die teoloog skynbaar weerle aanvaar bo die Woord van God wat dit duidelik uitwys? Moet ek mense glo of die Bybel? Ek is heeltemal gerus in my hart dat daar 'n wegraping gaan plaasvind en ek het al BAIE plasings gedoen om die punt te verdedig. Die forum is vol daarvan. Jy kan natuurlik ook video aflaai vanaf my webblad vir meer akkurate verduidelikings.
Oct 12th 2011, 01:28 PM
Die weerlegging is nie volgens die teoloog nie, maar volgens die Woord.
Dit is juis die punt, wegraping is nie Bybels nie, maar is 'n teorie waarvan sommige dele wel daarmee versoen kan word, maar die grootste deel daarvan word deur die Bybel self weerlê. Lees jou Bybel en luister minder na predikers en pastore.
Oct 12th 2011, 02:18 PM
Daar staan nêrens in die Bybel so duidelik en reguit "wegraping" nie, of enige duidelike verduidelikings van 'n wegraping soos die teorie wat ons vandag verstaan nie. Maar daar is baie verwysings wat na so iets kan dui. So wegraping of Jesus se wederkoms, maak nie saak watter een nie, ons moet net seker maak ons is reg!!
Oct 12th 2011, 02:19 PM
kalahari ek glo ook dat daar 'n Wegraping gaan wees en ek het dit al geglo vir die afgelope 40 jaar.Ek het ook al boeke gelees wat daar teen kapsie maak ,maar het nog nie een gelees wat my oortuig het dat daar nie 'n Wegraping gaan wees nie.
Oct 12th 2011, 02:26 PM
Hallo. Ek het nou daarna gekyk, maar ek verstaan die skema as induktief en nie deduktief nie. M.a.w. soos ek dit sien word 'n skema m.b.t. die eindtye opgetrek wat nie deduktief afgelei kan word van die bybelse teks nie. Die eskatologie word dan "gemaak pas" op hierdie skema. Ek is persoonlik nie 'n voorstander daarvan om die bybel so om te interpreteer nie. Ek sal eerder geneig wees om net na die bybelse teks te kyk, en daarna dedukteif bepaalde dinge te sistematiseer en te kyk wat mens daaruit kan aflei, nie andersom nie.
Die bybelse tekste wat jy aangegee het, trek nie self 'n verband met die Joodse feeste en die eindgebeure nie, maar word by wyse van analogie van die betekenis (of dalk die konnotasies wat die Jode aan die feeste oor die jare gegee het) van die feeste afgelei.
Oct 12th 2011, 02:31 PM
Korreksie, in my Bybel word daar op twee plekke na 'n wegraping verwys, nl.:
Saamskraap, wegraap sal Ek alles van die aardbodem af weg, spreek die HERE. Ek sal wegraap mense en diere, Ek sal wegraap die voëls van die hemel en die visse van die see en die struikelblokke saam met die goddelose, ja, Ek sal die mense uitroei van die aardbodem af weg, spreek die HERE.
Saamskraap, wegraap sal Ek hulle, spreek die HERE. Daar is geen druiwe aan die wingerdstok en geen vye aan die vyeboom nie, ja, die blare verdor. So het Ek ook vir hulle dié bestel wat dwarsoor hulle sal gaan.
Ek vermoed dat wanneer mense praat van die Wegraping, hulle verwys na:
Want dit sê ons vir julle deur die woord van die Here, dat ons wat in die lewe oorbly tot by die wederkoms van die Here, die ontslapenes hoegenaamd nie sal vóór wees nie. Want die Here self sal van die hemel neerdaal met 'n geroep, met die stem van 'n aartsengel en met geklank van die basuin van God; en die wat in Christus gesterf het, sal eerste opstaan. Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees. Bemoedig mekaar dan met hierdie woorde.
In die eerste plek sou iets soos 'opraping' of 'wegvoering' dalk 'n beter woordkeuse gewees het in Afrikaans, maar dit dan nou daar gelaat. Ek wil nie 'n woordspeletjie maak van iets wat so ernstig is nie.
Wat ek self nog nie mooi uitgepluis het nie, is die presiese volgorde van gebeure. Is die 'wegraping' voor tydens of na die verdrukking. Is die wederkoms en die 'wegraping' verskillende gebeure. Is die oordeelsdag dieselfde as die wederkoms? Hierdie spesifieke skrifgedeelte (1Th 4:15-18) praat tog van die wederkoms, is dit nie?